Vágjunk bele és beszéljünk
az egész világtörténelem egyik leghíresebb eseményéről,
ami elindította az I. világháborút,
vagy korabeli elnevezéssel, a „nagy háborút".
Íme egy kis háttérismeret:
1908-ban, az Osztrák-Magyar Monarchia
hivatalosan magához csatolja Bosznia-Hercegovinát.
Már az 1800-as évek vége óta megszállás alatt tartja,
amióta a törököket kiszorították,
de 1908-ban hivatalosan is annektálja.
Még egy kis adalék:
a törökök kiszorítása a Balkánról,
felélesztette a reményt,
hogy egyesítsék a délszláv népeket.
Amikor a jugoszlávokról beszélnek, akkor a délszláv népeket értik alatta.
A „jugo” szó szerint „déli”-t jelent.
Szóval éledeznek a nacionalista remények.
De 1908-ban elfoglalták.
Egy jelentős államot, ami része lehetett volna
egy jövőbeli Jugoszláviának,
a Monarchia hivatalosan bekebelezte.
Létezik egy független Szerb Királyság is.
Gondolhatod, ez volt a nacionalista mozgalom központja.
Ha csak csatolni tudnák a többidélszláv államot,
akkor egy nap létrejöhetne egy nagyobb Jugoszlávia.
Így elérkezünk 1914-hez.
Hadd rajzoljak ide egy vonalat.
Elérünk 1914. június 28-hoz,
amely a világtörténelem egyik leghíresebb dátuma.
Ferenc Ferdinánd főherceg és felesége, Zsófia hercegnő,
látogatást tesz Szarajevóban.
amely az annektált Boszniában található.
Ott tartózkodásuk alatt
merényletet készül ellenük elkövetni
egy Ifjú Bosznia elnevezésű szervezet,
mely kapcsolatba hozható a Fekete Kéz
nacionalista csoporttal is.
Ez utóbbi pedig, sokak szerint,
– mindez nagyon gyanús és a színfalak mögött zajlik –
mindenesetre bizonyos elemekhez köthető,
akik a Szerb Királyság területén tevékenykednek.
Merényletet kísérelnek meg
Ferenc Ferdinánd főherceg ellen.
Valójában elképesztő történet,
ugyanis az első merénylet-kísérlet
teljesen kudarcba fullad.
Az egyik merénylővel az történt,
hogy a sikertelen merénylet után
elharap egy ciánkapszulát
és megpróbál a folyóba ugorva menekülni.
Ám a méreg nem volt hatásos,
a folyó pedig csak 25 cm mély volt.
Így könnyen kézre kerítették.
Egy másik összeesküvő, Gavrilo Princip,
a sikertelenség miatt szinte fel is adja
ezt az egész merénylet-kísérletet.
Épp egy szarajevói kávéházban eszegeti szendvicsét,
azon merengve, milyen kudarcba fulladt a tervük.
Mindeközben olyan hibát követnek el azok,
akik a főherceg szarajevói útvonalát megtervezték,
hogy épp Gavrilo Princip közelében halad el újra a konvoj.
Princip azonnal felismeri, hogy rossz útvonalat követnek,
hogy ismét mellette haladnak el.
Ne feledd, a szervezők tisztában voltak vele,
hogy korábban volt már egy merénylet-kísérlet,
szóval sokkal körültekintőbbek is lehettek volna.
Nos, Gavrilo Princip feláll, leteszi a szendvicsét
és arra a helyre sétál,
amerre a főhercegék kocsija is tart.
Amint a sofőrök ráébrednek arra, hogy elhibázták
és egy kevésbé biztonságos helyen vannak,
megpróbálnak visszatolatni,
ami csak ront a helyzeten,
ugyanis a kocsi megáll,
és Gavrilo Princip szó szerint odasétál a kocsihoz,
és lövéseket ad le Ferenc Ferdinándra és Zsófiára.
Hogy érzékeld az esemény jelentőségét:
Ferenc Ferdinánd főherceg az osztrák trónörökös is egyben.
Ferenc József császár unokaöccse,
az Osztrák-Magyar Monarchia uralkodójáé,
így az egész birodalom trónjának várományosa.
Őt gyilkolja meg Gavrilo Princip
[Gavrilo Princip merénylete Ferenc Ferdinánd ellen]
Íme egy fénykép,
amely rögtön azután készült, hogy Gavrilo Principet
– azt hiszem, ez itt Gavrilo Princip –,
Gavrilo Principet letartóztatták.
Ahhoz, hogy lásd, hogyan is kapcsolódott
ez a merénylet a jugoszláv nacionalista mozgalomhoz,
Princip az alábbiakat mondta letartóztatása után:
„Jugoszláv nacionalista vagyok,
célom az összes délszláv nép egyesítése,
és nem érdekel, milyen államformában,
de Ausztriától függetlenül kell megvalósulnia.”
Ez a merénylet tehát,
melyet egy nacionalista mozgalom fűtött,
melyet az a vágy motivált,
hogy egyesítsék Bosznia-Hercegovinát Szerbiával,
végül talán Horvátország is egyesüljön Bosznia-Hercegovinával és Szerbiával.
Majd a következő videóban látni fogjuk, ez a merénylet
robbantotta ki az I. világháborút.
Hogy miért is robbantotta ki a háborút?
Sok tényezőt sorolhatnánk:
mondhatnánk, hogy Európa birodalmai
már eleve fegyverkeztek, vágytak a konfliktusra.
Ugyanakkor itt voltak ezek a szövetségi rendszerek,
amelyek következtében szerte Európában ledőltek a dominók.
A birodalmak, érdekeltségeik révén,
tulajdonképpen az egész világot magukkal rántották.